คณะกรรมการการเลือกตั้ง ชี้แจงสื่อมวลชนถึงความพร้อมในการจัดการเลือกตั้งสมาชิกวุฒิสภา พร้อมเร่งสร้างการรับรู้กับประชาชนให้มากขึ้น
สำนักงานคณะกรรมการการเลือกตั้งจัดกิจกรรม "กกต. พร้อมจัดการเลือกตั้งส.ว." โดยมี นายอิทธิพร บุญประคอง ประธานกรรมการการเลือกตั้ง นายสันทัด ศิริอนันต์ไพบูลย์ กรรมการการเลือกตั้ง นายธวัชชัย เทอดเผ่าไทย กรรมการการเลือกตั้ง และนายปกรณ์ มหรรณพ กรรมการการเลือกตั้ง เข้าร่วมกิจกรรมในครั้งนี้ โดยผู้เข้าร่วมกิจกรรมประกอบด้วย ผู้บริหารสื่อมวลชนทุกแขนง และผู้บริหารของสำนักงาน กกต. ซึ่งสื่อมวลชนจะได้รับทราบถึงเจตนารมณ์ของกฎหมายในการเลือกสมาชิกวุฒิสภา และกระบวนการขั้นตอนการเลือกสมาชิกรัฐสภาตลอดจนข้อควรระวังในการเสนอข่าวของสื่อมวลชน ทั้งนี้สื่อมวลชนมีส่วนสำคัญอย่างยิ่งในการประชาสัมพันธ์เผยแพร่ข้อมูลข่าวสารให้ประชาชนได้รับรู้และเข้าใจอย่างถูกต้อง เนื่องจากบทบัญญัติของกฎหมายในเรื่องการเลือก ส.ว.จะมีการเปลี่ยนแปลงไปตามรัฐธรรมนูญฉบับปี 2560 และพระราชบัญญัติประกอบรัฐธรรมนูญ ว่าด้วยการได้มาซึ่ง ส.ว. พ.ศ. 2561 ซึ่งมีสาระสำคัญหลายประการที่ต้องสร้างความรู้ความเข้าใจในกระบวนการและขั้นตอนการเลือก ส.ว.ตลอดจนข้อควรระวังในการเสนอข่าวของสื่อมวลชนเพื่อให้การเลือก ส.ว. เป็นไปด้วยความเรียบร้อย
 


 ทั้งนี้ นายอิทธิพร กล่าวยืนยันความพร้อมเต็มที่ในการเลือกสมาชิกวุฒิสภา ซึ่งถือเป็นครั้งแรก ของรัฐธรรมนูญฉบับใหม่ที่ไม่สามารถนำกฎหมายใดมาใช้ได้ ดังนั้นจึงมีความสำคัญอย่างยิ่งที่จะต้องเรียนรู้สิ่งใหม่ เพื่อให้การเลือกสมาชิกสภา มีความโปร่งใส รูปภาพจะต้องเร่งสร้างความเข้าใจให้กับประชาชน เพราะที่ผ่านมายังไม่เพียงพอ ซึ่งสื่อมวลชนมีความสำคัญอย่างยิ่งที่จะถ่ายทอดกระบวนการสรรหาสมาชิกวุฒิสภาให้กับประชาชนรับรู้ได้
 


 อย่างไรก็ตาม ที่ผ่านมา กกต. ก็ร่วมกับกระทรวงมหาดไทยในการเตรียมการคัดเลือก ส.ว. และการเตรียมพร้อมการเลือกตั้ง ส.ส. ตลอดจนชี้แจงความพร้อมให้กับผู้อำนวยการการเลือกตั้งประจำจังหวัด และหัวหน้ากลุ่มงานจัดการเลือกตั้ง เพื่อให้การดำเนินงานเป็นไปอย่างถูกต้องแม่นยำไม่มีปัญหาเกิดขึ้น และล่าสุด กกต.ก็ได้พิจารณาข้อโรงเรียนของ 40 องค์กรและนำรายชื่อผู้สมัครสมาชิกวุฒิสภา ดูที่ประชุมมีมติคืนสิทธิ์ใหักับ 3 องค์กรมีสิทธิ์ แนะนำรายชื่อผู้สมัครสมาชิกวุฒิสภาได้